NARIADENIE KOMISIE (ES) č. 1197/2005
z 25. júla 2005
o výdaji vývozných povolení systému B na ovocie a zeleninu (pomaranče)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1),
so zreteľom na nariadenie Komisie (ES) č. 1961/2001 z 8. októbra 2001 o podmienkach uplatňovania nariadenia Rady (ES) č. 2200/96 v oblasti vývozných náhrad za ovocie a zeleninu (2), najmä na jeho článok 6 ods. 6,
keďže:
(1)
Nariadenie Komisie (ES) č. 951/2005 (3) určilo smerné množstvá, na ktoré môžu byť vydané povolenia systému B.
(2)
Vzhľadom na informácie, ktoré má Komisia k dispozícii k dnešnému dňu, smerodajné množstvá pre pomaranče na plynúce vývozné obdobie môžu byť čoskoro prekročené. Toto prekročenie by nepriaznivo pôsobilo na riadne fungovanie režimu vývozných náhrad za ovocie a zeleninu.
(3)
Aby takáto situácia nenastala, je potrebné zamietnuť žiadosti o povolenia systému B pre pomaranče vyvezené po 26. júli 2005, a to až do konca plynúceho vývozného obdobia,
PRIJALA TOTO NARIADENIE:
Článok 1
Žiadosti o vývozné povolenia systému B na pomaranče, predložené na základe článku 1 nariadenia (ES) č. 951/2005, pre ktoré bolo vyhlásenie o vývoze produktov prijaté po 26. júli 2005 a pred 16. septembrom 2005, sa zamietajú.
Článok 2
Toto nariadenie nadobúda účinnosť 26. júla 2005.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 25. júla 2005